1 स्य्होरीन परमेश्वरला मन्दिररी पूजा लबा जम्मान मुल म्हिगदेदेन यहूदी गन्बागदेसे येशूदा साइनोन तोःला भिसी सल्लाह लजी। 2 जमाहेन्से थेनीगदेसे येशूदा खीसी पिलातस भिबा रोमी अञ्चलाधीश मुबा ग्लारी भोर्सी जिम्मा पिन्जी।
3 येशूदा साइनोन तोःला भिसी पाङ्बा ताम येशूदा चुङ्सी पिन्बा यहूदासे थेःजी। जमाहेन्से थेदा ल्हानान दुख ङ्हम्सी थेसे किन्बा बोगल गिकसे च्युइ म्हुइला डबल परमेश्वरला मन्दिररी पूजा लबा मुल म्हिगदेदेन यहूदी गन्बागदेदा दोःसी पिन्बारी खजी। 4 ओच्छे यहूदासे थेनीगदेदा "तिगै दोष आरेबा म्हिदा साइबाला लागिरी चुङ्सी पिन्सी ङाइ पाप गे लबा मुला" भिसी भिमा, थेनीगदेसे यहूदादा "ङन्दा तिग मतलब? एनोन सेला" भिसी भिजी।
5 जमाहेन्से यहूदासे थे म्हुइला डबल परमेश्वरला मन्दिररीन भ्याङ्सी निजी, ओच्छे थे च्योसी सिजी।
6 तर परमेश्वरला मन्दिररी पूजा लबा मुल म्हिगदेसे चा थे डबल दुइसी "चु डबल परमेश्वरला मन्दिरला ढुकुटीरी थान्बा ठीक आत। तिग्दा भिसम चु काला सय हिन्ना" भिसी भिजी। 7 थेतबासेलमा थेनीगदे ह्राङ ह्राङ न्हङरी सल्लाह लसी थे टाङगासे अर्गु य्हुल्साला सिबा म्हि ल्हुबारी कुमालेला वारी ग्लुजी। 8 थेतबासेलमा दान्देधोनाएनोन थे वारीदा काला वारी भिसी भिमुला।* मुल १ः१८-१९ 9 यर्मिया अगमवक्तासे पाङ्बा ताम चुह्रङ् लसी पूरा तजी,
"थे म्हुइला बोगल गिकसे च्युइ डबल परमेश्वरला मन्दिररी पूजा लबा म्हिगदेसे किन्जी।
11 येशू अञ्चलाधीशला ङाच्छापट्टि राप्माहेन्से अञ्चलाधीशसे "तिग ए यहूदीगदेला ग्ले हिन्ना?" भिसी ङ्योइमा, येशूसे थेदा "थे मी ह्राङसेन सुङ्बा मुला" भिसी जोहाब पिन्जी।
12 परमेश्वरला मन्दिररी पूजा लबा मुल म्हिगदेदेन यहूदी गन्बागदेसे येशूदा ल्हानान दोष लजी। तसैनोन येशूसे तिगै जोहाब आलनी। 13 जमाहेन्से पिलातस भिबा अञ्चलाधीशसे येशूदा "थेनीगदेसे एला बिरोध लसी एदा ल्हानान दोष लबान मुला, तिग एसे थेःबा आरे?" भिसी भिजी। 14 तर येशूसे थेदा ताम गिकलान जोहाब आपिन्नी। थेतबासेलमा अञ्चलाधीशएनोन उदेक तजी।
15 अञ्चलाधीशसे मिश्र य्हुल्साग्याम फेसी खबा धिनदा ढन्सी धङ्बा चाडला धुइरी म्हिला हुलसे धम्बा झ्याल्खानरी मुबा म्हि गिकदा पुइमुबा। 16 थे धुइरी जम्मान म्हिसे ङोसेबा बारब्बा भिबा आज्यबा गे लबा म्हि गिक झ्याल्खानरी मुबा। 17 थेरी म्हिगदे पोप तमाहेन्से पिलातससे थेनीगदेदा "ङाइ खाल्दा पुइगै भिबा एनीगदेला सेम मुला? बारब्बादा पुइगो कि थार्बा पिन्बा ख्रीष्ट भिबा येशूदा पुइगो?" भिसी ङ्योइजी। 18 तिग्दा भिसम थेनीगदेसे येशूला डाह लसी ह्राङ मुबा ग्लारी भबा हिन्ना भिबा ताम पिलातसदा था मुबा।
19 पिलातस निसाफ लबा ग्लारीन मुबा धुइरी पिलातसला म्रिङसे "थे तिगै दोष आरेबा म्हिदा तिगै थालउ। तिग्दा भिसम तिनी म्हुनङ ङाइ थेला बारेरी म्हङ म्राङ्सी ङादा ल्हानान दुख तबा मुला" भिसी खबर पुइजी।
20 तर परमेश्वरला मन्दिररी पूजा लबा मुल म्हिगदेदेन यहूदी गन्बागदेसे थेरी मुबा म्हिला हुलदा " 'बारब्बादा ख्लासी पिन्गो। ओच्छे येशूदा चा साइगो' भिउ" भिसी पाङ्पुङ्जी। 21 थेतबासेलमा दोःसी अञ्चलाधीशसे थेनीगदेदा "ङाइ चु न्ही न्हङरी खजिबादा पुइगै भिबा एनीगदेला सेम मुला?" भिसी ङ्योइमा, थेनीगदेसे "बारब्बादा पुइगो" भिसी भिजी।
22 जमाहेन्से पिलातससे थेनीगदेदा "थेह्रङ् भिसम थार्बा पिन्बा ख्रीष्ट भिबा येशूदा ङाइ तिग लउ?" भिसी ङ्योइमा, थेनीगदे जम्मासेन "चुदा क्रुसरी टाँगब लसी साइगो!" भिसी भिजी।
23 पिलातससे "तिग्दा? चुसे थेह्रङ्बा आज्यबा गे तिग लबा मुला?" भिसी ङ्योइजी।
तर थेनीगदेसे झन क्रिङ्बान, "चुदा क्रुसरी टाँगब लसी साइगो" भिसी भिजी।
24 तिगै लसीन आखम्बा म्राङ्सी दाहेन्से झन हल्ली खल्ली तला भिसी पिलातस लोङ्जी। ओच्छे थेसे जम्मान म्हिला ङाच्छा या ख्रुसी† पिलातससे या ख्रुबाला अर्थ चा ङाला तिगै दोष आरे भिसी उन्बाला लागिरी हिन्ना। "चु म्हिदा साइबासे लमा ङाइ तिगै सजाय नाआतोःगै, थे सजाय एनीगदेसेन नागो" भिसी भिमा,* व्यव २१ः६-९ 25 थेरी मुबा जम्मान म्हिगदेसे "चुदा साइबाला सजाय ङन्देन ङन्ना सन्तानसेन नाला" भिसी जोहाब पिन्जी।
26 जमाहेन्से पिलातससे बारब्बादा पुइजी। तर येशूदा चा कोर्रासे तोसी क्रुसरी टाँगब लसी साइबाला लागिरी रोमी सिपाहीगदेदा जिम्मा पिन्जी।
27 जमाहेन्से येशूदा सिपाहीगदेसे अञ्चलाधीश चिबा दिमरी भोर्जी। ओच्छे जम्मान सिपाहीगदे येशूला क्युर्सीन पोप तजी। 28 जमाहेन्से येशूला क्वान स्युसी वाला क्वान क्वान्सी पिन्जी। 29 थेनीगदेसे पुजुला फेटा स्होसी येशूदा थोइसी पिन्जी। ओच्छे येशूदा दाहिने छ्यारी माला कडी पिन्सी "लास्सो यहूदीगदेला ग्ले, फ्याफुल्ला" भिसी फ्या लबा स्होसी येशूदा खिसी लजी। 30 ओच्छे थेनीगदेसे येशूदा थो स्वाबान थे माला कडीसे थोबोरी तोजी। 31 थेह्रङ् लसी खिसी लमाहेन्से थेनीगदेसे थे क्वान स्युसी पिन्जी। ओच्छे येशूदा थेलान क्वान क्वान्सी क्रुसरी टाँगब लसी साइबारी भोर्जी।
35 थेनीगदेसे येशूदा क्रुसरी टाँगब लमाहेन्से चिट्ठा युसी ह्राङ ह्राङ न्हङरी येशूला क्वान भो लजी।* भजन २२ः१८ 36 जमाहेन्से थेनीगदे थेरीन चिसी येशूदा ख्रुङ्जी। 37 ओच्छे थेनीगदेसे "येशू यहूदीगदेला ग्ले" भिसी दोष उन्बा ताम भ्रिसी येशूला थोबोथोरी क्रुसरी थान्जी। 38 थेनीगदेसे येशूदा क्रुसरी टाँगब लबा धुइरी य्हो न्हीदाएनोन गिकदा दाहिनेपट्टि गिकदा देब्रेपट्टि क्रुसरी टाँगब लजी।
44 थेह्रङ् लसीन येशूदेन छ्यामनोन क्रुसरी टाँगब लबा य्होगदेसेनोन येशूदा खिसी लजी।
47 येशूला ताम थेःसी थेरी राप्सी चिबागदे न्हङला कोइ कोइसे चा "चुसे मी एलियादा गा ङ्योइबा चीम" भिसी भिजी। 48 जमाहेन्से थेनीगदे न्हङला गिक चा तुरुन्तन यार्बान निसी अङगुरला कम्बा निङगुरी क्वानगेन ब्लुम्सी माला कडीरी खीसी येशूदा ख्वाजी।* भजन ६८ः२१ 49 तर स्य्हान्दोगदेसे चा "भ्रान्गो, भ्रान्गो, चुदा एलिया खसी जोगब लला वा? च्यागे" भिसी भिजी।
50 दोःसी येशू घ्रेन काइरी क्रिङ्जी, जमाहेन्से येशूला सा निजी।
51 थेनोन धुइरी परमेश्वरला मन्दिररी मुबा पर्दा तोरहेन्से मारधोना ह्राङनोन ढेसी पख्ले न्ही तजी। ओच्छे जम्बुलिङनोन याङयोङ तसी पहरागदे फुप्जी।* प्रस्था २६ः३१-३३ 52 जमाहेन्से धुर्सागदे ठोङ्जी, ओच्छे परमेश्वरला ल्हानान म्हिगदेदा सिबाग्याम सोना लजी। 53 येशू सिबाग्याम सोना लमाहेन्से थेनीगदे धुर्साग्याम थोन्सी परमेश्वरला शहर यरूशलेमरी निजी। थेनीगदेदा थेरी ल्हानान म्हिगदेसे म्राङ्जी।
54 सङगुल खबादेन थेरी तबा जम्मान ताम म्राङ्सी येशूदा ख्रुङ्सी चिबा रोमी सिपाहीगदेदेन कप्तान ल्हानान लोङ्सी "पक्कान चु मी परमेश्वरला झानोन चीम" भिसी भिजी।
57 ङ्यसे तमाहेन्से अरिमाथिया भिबा शहरला योसेफ भिबा फ्युक्पो म्हि गिक पिलातस मुबा ग्लारी निजी। थेएनोन येशूला चेला मुबा। 58 पिलातस मुबा ग्लारी धोमाहेन्से थेसे येशूला लास ह्रीजी। जमाहेन्से पिलातससे थेदा येशूला लास भोर्पुङ्जी। 59 जमाहेन्से योसेफसे मलमलला सफा छार क्वानरी येशूला लास रिल्सी, 60 थेसे ह्राङलान लागिरी पहरारी ठ्वाइसी स्होबा छार धुर्सारी थान्जी। ओच्छे धुर्साला म्रापरी घ्रेन युङबा ब्लिङ्बान भसी थान्सी थे निजी। 61 थे धुर्साला ङाच्छापट्टि मरियम मग्दलिनीदेन अर्गु मरियमएनोन चिबा मुबा।
65 लु, थेह्रङ् भिसम "सिपाहीगदे भोर्सी ज्यना लसी धुर्सा ख्रुङ्पुङ्गो" भिसी पिलातससे थेनीगदेदा भिजी।
66 जमाहेन्से थेनीगदे धुर्सारी निसी धुर्साला म्रापरी थान्बा युङबारी लाहा छाप लसी सिपाहीगदेदा ख्रुङ्पुङ्जी।
†27:24 पिलातससे या ख्रुबाला अर्थ चा ङाला तिगै दोष आरे भिसी उन्बाला लागिरी हिन्ना।
